Ulrike Lohmann

Ulrike Lohmann, nada en Berlín en 1966, é unha investigadora do clima e profesora de física atmosférica no ETH Zürich. É coñecida pola súa investigación sobre partículas de aerosol nas nubes.

 Traxectoria 
Foi filla dunha profesora e un político no Partido Socialdemócrata de Alemaña. Dedicou un ano ao voluntariado en Aldeas Infantís SOS en Nixeria, e despois estudou etnoloxía e xeografía. Inspirada polos informes medioambientais sobre o cambio climático, estudou meteoroloxía na Universidade de Mainz de 1988 a 1993. Recibiu o seu doutoramento en 1996 no Instituto Max Planck de Meteoroloxía. Traballou como profesora axudante e profesor adxunta de ciencias atmosféricas na Universidade de Dalhousie. É profesora de física atmosférica no Instituto da Atmosfera e o Clima na ETH Zürich desde 2004.

A investigación de Lohmann céntrase nas interaccións entre o quecemento global, os aerosois e a formación das nubes. A súa procura temperá modelou a influencia dos cirrus no clima, que continuou no seu uso do modelo de ECHAM. A súa investigación tamén considera os efectos globais indirectos dos aerosois e a conexión co cambio climático. Tamén trata a posibilidade da xeoinxeñería mediante o adelgazamento de cirros. 

No 2017 nun artigo da revista Science, anota "polo momento, o adelgazamento dos cirros debe verse como un experimento mental que axuda a comprender os mecanismos de formación dos cirros". É unha das sinaturas principais nos capítulos de Nubes e Aerosois no cuarto e quinto informe de avaliación do Grupo intergobernamental sobre o cambio climático (IPCC). Este grupo recibiu  no ano 2007 o Premio Nobel da Paz.

Lohmann apoia á xuventude en folga para chamar a atención sobre o cambio climático, e en 2019 foi unha das científicas que asinou unha declaración sobre as protestas escolares pola protección do clima para chamar a atención sobre a crise climática.

 Escolma de publicacións 






 Premios e recoñecementos 

 Premio Henry G.  Houghton, Sociedade Americana de Meteoroloxía (2007)
 Membro da Unión Xeofísica Americana (2008)
 Triciclo de Ouro da ETH Zürich para un liderado apto para familias (2013)
 Membro elixido, Academia Nacional Alemá de Ciencias, Leopoldina (2014)
 Conferencia Conmemorativa por Peter Hobbs, Universidade de Washington (2016)
 Doutoramento honorífico pola Universidade de Estocolmo (2018)

 Notas 

Categoría:Nados en 1966

Categoría:Científicos de Alemaña
Categoría:Climatólogos de Alemaña
Categoría:Políticos de Alemaña
Categoría:Membros da Leopoldina
Categoría:Doutores honoris causa pola Universidade de Estocolmo
Categoría:Profesores do ETH Zürich
Categoría:Meteorólogos de Alemaña